**D i s p o z i ț i e**

**nr. 143 din 26 martie 2021**

**privind constituirea comisiei tehnice pentru determinarea consumului mediu**

**de combustibil pentru automobilele, autoutilitarele şi autovehiculele specializate**

 **aflate în exploatarea D.A.D.P.P., altele decât cele pentru care s-a stabilit de către**

**serviciul S.S.M.-P.S.I. Logistic**

Preşedintele Consiliului Judeţean Cluj,

Analizând Referatul nr. 10583 / 19.03.2021întocmit de Direcţia de Administrare a Domeniului Public şi Privat a Judeţului Cluj privind necesitatea constituirii comisiei tehnice pentru determinarea consumului mediu de combustibil pentru automobilele, autoutilitarele şi autovehiculele specializate aflate în exploatarea D.A.D.P.P., altele decât cele pentru care s-a stabilit de către serviciul S.S.M.-P.S.I. Logistic,

Având în vedere:

* Hotărârea Consiliului Județean Cluj nr. 276 din 10 decembrie 2015 privind stabilirea cotei de consum lunar de carburant pentru autoturismele din dotarea Consiliului Judeţean Cluj,
* Dispoziția Președintelui Consiliului Județean Cluj nr. 256 din 27 mai 2019 privind constituirea comisiei pentru determinarea a consumului real de combustibil la autovehiculele Consiliului Județean Cluj,
* Procedura privind determinarea consumului mediu de combustibil pentru automobilele, autoutilitarele şi autovehiculele specializate aflate în exploatarea D.A.D.P.P., altele decât cele pentru care s-a stabilit de către serviciul S.S.M.-P.S.I., Logistic, aprobată de preşedintele Consiliului judeţean Cluj.

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrative, cu modificările și completările ulterioare;
* Ordonanţa Guvernului nr. 80/2001 privind stabilirea unor normative de cheltuieli pentru autorităţile şi instituţiile publice, republicată, cu modificările şi completările ulterioare;
* Ordonanța de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;
* Ordonanta de Guvern nr. 19/1997 privind transporturile, cu modificările și completarile ulterioare;
* Ordonanța de Guvern nr. 27/2011 privind transporturile rutiere, cu modificarile și completările ulterioare;
* Ordinul Ministerul Transportului şi Telecomunicaţiilor nr. 14/1982 pentru aprobarea normativului privind consumul de combustibil şi ulei pentru automobile, cu modificările și completările ulterioare;
* capitolul VIII, secţiunea 3 şi secţiunea 5 din Regulamentul de Organizare şi Funcţionare al aparatului de specialitate al Consiliului Județean Cluj, aprobat prin Hotărârea numărul 65 din 29 martie 2018;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie Comisia tehnică pentru determinarea consumului mediu de combustibil pentru automobilele, autoutilitarele şi autovehiculele specializate aflate în exploatarea D.A.D.P.P., altele decât cele pentru care s-a stabilit de către serviciul S.S.M.-P.S.I., Logistic în componenţa nominală cuprinsă în **anexa** care face parte integrantă din dispoziție.

**Art. 2.** **(1)** Comisia tehnică prevăzută la art. 1 îşi va desfăşura activitatea în conformitate cu procedura privind determinarea consumului mediu de combustibil pentru automobilele, autoutilitarele şi autovehiculele specializate aflate în exploatarea D.A.D.P.P., altele decât cele pentru care s-a stabilit de către serviciul S.S.M.-P.S.I., Logistic.

**(2)** Documentele elaborate se arhivează de către Direcţia de Administrare a Domeniului Public si Privat a Județului Cluj.

**Art. 3**. Cu ducerea la îndeplinire a prevederilor prezentei dispoziţii se încredinţează persoanele desemnate la art. 1.

**Art. 4.** Prezenta dispoziţie se comunică persoanelor desemnate la art. 1 şi Prefectului Judeţului Cluj.

  **PRESEDINTE CONTRASEMNEAZĂ:**

Alin Tișe  **SECRETAR GENERAL AL JUDEŢULUI**

Simona Gaci

**Anexă**

 **la Dispoziția nr. 143/2021**

**COMPONENȚA NOMINALĂ**

 **a Comisiei tehnice pentru determinarea consumului mediu de combustibil pentru automobilele, autoutilitarele şi autovehiculele specializate aflate în exploatarea D.A.D.P.P., altele decât cele pentru care s-a stabilit de către serviciul S.S.M.-P.S.I., Logistic**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei**  | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | Tănase BAICU | șef serviciu  | S.S.M.-P.S.I., Logistic |  |
| 2 | Membru | Ştefan CUCUIAN | șef serviciu | Tehnic, Situaţii de urgenţă |  |
| 3 | Membru | Mircea-Ovidiu COSMA | consilier | Operaţional |  |

  **PRESEDINTE CONTRASEMNEAZĂ:**

Alin Tișe **SECRETAR GENERAL AL JUDEŢULUI**

 Simona Gaci